ठेकाकर्मियों ने प्रबंधन के खिलाफ जताया रोष
केसीसीप्रशासन भवन के सामने ठेकाकर्मियों का धरना दूसरे दिन शुक्रवार को भी जारी रहा। धरने का नेतृत्व खेतड़ी उपप्रधान अमरसिंह गुर्जर ने किया। उन्होंने बेरोजगार हुए ठेकाकर्मियों को संबोेधित करते हुए कहा कि किसी भी आंदोलन को सफल बनाने के लिए एकजुट होना जरूरी है। उन्होंने कहा कि मजदूरों के साथ हो रहे अन्याय को कतई बर्दाश्त नहीं किया जाएगा। गुर्जर ने कहा कि सभी ठेकाकर्मी एक साथ होकर आंदाेलन करोगे तो क्षेत्र के सभी जन प्रतिनिधियों को आप के पास लाने की जिम्मेदारी मेरी है। गौरतलब है कि केसीसी प्रोजेक्ट के अधीन कार्य करने वाली ठेका कंपनियों का कार्यकाल खत्म हो जाने के बाद निजी कंपनियों द्वारा पूरा हिसाब दिलाने की मांग को लेकर ठेकाकर्मी अनिश्चितकालीन धरने पर बैठे हैं। केसीसी प्रशासन की तरफ से अभी तक ठेकाकर्मियों को कोई आश्वासन नहीं मिला। केसीसी प्रशासन ने शांति व्यवस्था बनाए रखने के लिए पुलिस जाब्ता तैनात कर रखा है। रवींद्र फौजी, सुरेंद्र, लोकराम, देशराज, राजेश सैनी, निरंजनलाल, महेश कुमार, जुगलकिशोर, बाबूलाल, सीताराम, विनोद, विक्रम, मुलाराम, रामकिशन, फूलचंद, शीशराम, संजयसिंह, सुरेश कुमार, निशान, हंसराज, मुकेश, बबलू खान, संतलाल, सत्यवीर सहित सैंकड़ों ठेकाकर्मी धरने में शामिल थे।
^निजी कंपनियों का कार्यकाल खत्म हो जाने के बाद बेरोजगार हुए ठेकाकर्मियों को जब तक रोजगार नहीं मिलेगा तब तक आंदोलन जारी रहेगा। नई कंपनी में बाहर के मजदूरों को काम किसी भी कीमत में नहीं करने दिया जाएगा। -रामचंद्र,ठेकाकर्मी सरक्षक
^बेरोजगारहुए ठेकाकर्मियों का हिसाब पूरा होना चाहिए। अगर बाहर की कंपनी अपने साथ मजदूर लेकर आती है तो उसका विरोध किया जाएगा। क्षेत्र के लोगों को रोजगार पहले मिलना चाहिए। -अमरसिंहगुर्जर, उपप्रधान, खेतड़ी
केसीसी प्रोजेक्ट के अधीन कार्य करने वाली ठेका कंपनी टीसीएल/एमएमपीएल से बकाया हिसाब के लिए मंगलवार 28 परवरी को केसीसी महाप्रबंधंक आरके शाह को ज्ञापन दिया गया था। ज्ञापन में टीसीएल/एमएमपीएल कंपनी के ठेकाकर्मियों को 2017 में लागू की गई दर के हिसाब से रिट्रेचमेंट का भुगतान, बकाया ईएल, ग्रेच्युटी का हिसाब फरवरी 2017 के वेतन के अनुसार दिलाने नई कंपनी में ठेकाकर्मियों को गांरटी से रोजगार दिलवाने की मांग शामिल है। गौरतलब है कि 25 फरवरी को टीसीएल, एमएमपीएल कंपनी का कार्य पूरा हो जाने के कारण करीब 591 ठेकाकर्मी बेरोजगार हो गए थे।
खेतड़ी नगर. केसीसी प्रशासन भवन के सामने धरने पर बैठे ठेकाकर्मी।
hin_Deva hin_Deva hin_Deva hin_Deva hin_Deva hin_Deva